2000ના આંકડા પ્રમાણે શહેરમાં 529,121 લોકો વસવાટ કરતા હતા જેઓ 223,737 ઘર અને 118,356 પરિવારમાં રહેતા હતા. વસતીની ગીચતા પ્રતિ ચોરસ માઇલ 4,228.38 વ્યક્તિ હતી. (1,655.31/વર્ગ કિમી). શહેરમાં 237,307 રહેણાક એકમો છે જેની સરેરાશ ગીચતા 1,766.7/ચોરસ માઇલ (682.1/વર્ગ કિમી) છે.

ઑરેગોન રાજ્યની એવરેજની સરખામણીમાં પોર્ટલેન્ડની મિડિયન હાઉસ મૂલ્ય રાજ્યની સરેરાશથી વધુ છે, અને તેમાં અશ્વેત, હિસ્પેનિક અને વિદેશમાં જન્મેલા લોકોનું પ્રમાણ રાજ્યની સરેરાશથી નોંધપાત્ર વધુ છે.

223,737 પરિવારમાંથી 24.5%માં તેમની સાથે 18 વર્ષથી ઓછી વયના બાળકો રહે છે, 38.1% પરિણીત દંપતિ સાથે રહે છે, 10.8% માં મહિલા સભ્ય છે પરંતુ પતિ હાજર નથી, અને 47.1% બિન-પરિવાર છે. કુલ ઘરમાંથી 34.6% માં વ્યક્તિગત રીતે રહે છે અને 9%માં કોઇ વ્યક્તિ એકલી રહે છે જેની ઉમર 65 વર્ષ કે તેનાથી વધુ છે. સરેરાશ ઘરમાં 2.3 વ્યક્તિ રહે છે અને સરેરાશ પરિવારમાં 3 સભ્ય હોય છે.

ઉમરની વહેંચણીમાં 21.1%ની ઉમર 18 વર્ષથી ઓછી, 10.3%ની ઉમર 18થી 24 વર્ષ વચ્ચે, 34.7%ની ઉમર 25થી 44 વર્ષ સુધી, 22.4%ની ઉમર 45થી 64 વચ્ચે અને 11.6%ની ઉમર 65 વર્ષ કે તેનાથી વધુ છે. સરેરાશ ઉમર 35 વર્ષ છે. દરેક 100 મહિલા દીઠ 97.8 પુરુષ છે. 18 વર્ષ કે તેનાથી વધુ વયની દર 100 મહિલા દીઠ 95.9 પુરુષ છે.

શહેરમાં ઘર દીઠ સરેરાશ આવક 40,146 ડોલર છે અને પરિવાર દીઠ સરેરાશ આવક 50,271 ડોલર છે. પુરુષોની સરેરાશ આવક 35,279 ડોલર અને મહિલાઓની સરેરાશ આવક 29,344 ડોલર છે. શહેરની માથાદીઠ આવક 22,643 ડોલર છે. વસતીનો 13.1% હિસ્સો અને પરિવારોનો 8.5% હિસ્સો ગરીબી રેખા નીચે જીવે છે. કુલ વસતીમાંથી 18 વર્ષથી નીચી વયના 15.7% લોકો અને 65 વર્ષ કે તેનાથી વધુ વયના 10.4% લોકો ગરીબી રેખાથી નીચે જીવે છે. વંશના આધારે આવકનું વિભાજન દર્શાવતા આંકડા હાલના સમયે ઉપલબ્ધ નથી.

શહેરની વસતી વધી રહી હોવા છતાં બાળકોની કુલ સંખ્યામાં ઘટાડો થઇ રહ્યો છે, જેનાથી જાહેર શાળાઓની સિસ્ટમ પર દબાણ આવ્યું છે અને શાળાઓ ઘટવા લાગી છે. 2005ના એક અભ્યાસમાં જાણવા મળ્યું હતું કે પોર્ટલેન્ડમાં 1925ની સરખામણીમાં હવે ઓછા બાળકો ભણવા જાય છે, જ્યારે શહેરની વસતી આટલા સમયમાં લગભગ બમણી થઇ ગઇ છે. શહેરમાં આગામી એક દાયકા સુધી દર વર્ષે ત્રણથી ચાર પ્રાથમિક શાળાઓ બંધ કરવી પડશે.

1940માં પોર્ટલેન્ડમાં આફ્રિકન-અમેરિકન વસતી આશરે 2000 જેટલી હતી જેમાં મોટી સંખ્યામાં રેલરોડના કર્મચારીઓ અને તેમના પરિવારો હતા. યુદ્ધ સમયે સ્વતંત્રતા જહાજ નિર્માણની તેજી વખતે કામદારોની જરૂરિયાત પડી હોવાથી શહેરમાં ઘણા અશ્વેતો આવ્યા હતા. અશ્વેતોનો નવો પ્રવાહ ચોક્કસ વિસ્તારમાં રહેવા લાગ્યો હતો જેમ કે એલ્બિના ડિસ્ટ્રીક્ટ અને વેનપોર્ટ. વેનપોર્ટનો જેમાં નાશ થયો તે મે 1948માં પૂર વખતે એકમાત્ર સંકલિત પાડોશ ખતમ થઇ ગયું અને શહેરના એનઇ ચતુર્થાંશમાં અશ્વેતોનો પ્રવાહ ચાલુ રહ્યો હતો. પોર્ટલેન્ડમાં 7.90% લોકો આફ્રિકન અમેરિકન છે અને રાજ્યની સરેરાશ કરતા આ આંકડો ચાર ગણો છે. ઑરેગોનના આફ્રિકન-અમેરિકનોમાંથી બે તૃતિયાંશ કરતા વધુ લોકો પોર્ટલેન્ડમાં રહે છે. 2000ની વસતી ગણતરી મુજબ તેની ત્રણ હાઇસ્કૂલો (ક્લિવલેન્ડ, લિંકન અને વિલ્સન)માં 70%થી વધુ વિદ્યાર્થી શ્વેત હતા જે એકંદરે વસતીનું પ્રતિબિંબ આપે છે જ્યારે જેફરસન હાઇ સ્કૂલમાં 76% બિન શ્વેત હતા. બાકીની છ શાળાઓમાં મોટી સંખ્યામાં બિન શ્વેતો છે જેમાં અશ્વેતો અને એશિયનો સામેલ છે. હિસ્પેનિક વિદ્યાર્થીઓની એવરેજ વિલ્સનમાં 3.3% અને રુઝવેલ્ટમાં 31% હતી. 

પોર્ટલેન્ડ શહેરમાં એલજીબીટી (LGBT)ની વસતી દેશમાં સાતમા ક્રમે છે, 8.8% વસાહતીઓ સજાતિય સંબંધો ધરાવે છે અને મેટ્રો વિસ્તારમાં તેમનું પ્રમાણ 6.1% છે અને રાષ્ટ્રમાં તે ચોથા ક્રમે છે.

વસ્તી-વિષયક માહિતી
સંગ્રહાલયો
સંસ્કૃતિ અને સમકાલિન જીવન
પોર્ટલેન્ડ આર્ટ મ્યુઝિયમ